# Referat fra FAU – møte ved Fagerheim skole

|  |  |
| --- | --- |
| MØTETS TITTEL | FAU-møte |
| STED | Personalrommet på Fagerheim skole |
| DATO | mandag 14. september 2020 |
| TIDSRAMME | Kl. 17.00-18.30 |
| INNKALT | Maria Thorvaldsen, Helene Ekeberg Schmidt, Fred O. Johansen, Marius Lillebø, Eirill Ulvahaug, Lise Midtflå Ugland |
| MØTEANSVARLIG | Linda Koch Guldbrandsen |
| REFERENT | Helene Ekeberg Schmidt |

## **SAKSLISTE**

**Valg (konstituering av FAU)**

Nestleder: Helene Ekeberg Schmidt

Sekretær: Eirill Ulvahaug

KFUH: Marius Lillebø (Fred legger til Marius i Facebookgruppe så han får innkallinger)

SU: Fred O. Johansen

**Arrangementer høsten 2020**

Alle felles arrangementer initiert av FAU utgår dette året grunnet korona, som f. eks. refleksfest, tacofest osv. Linda informerer klassekontaktene om dette per e-post.

FAU vil ha som mål dette skoleåret å legge ansvaret for gjennomføring i større grad på klassekontakter med for eksempel en representant fra FAU som kontaktperson. Det innebærer at vi bør arbeide med å få en utfyllende liste på ansvar og innkjøp for det enkelte arrangement. Arbeidet haster ikke og FAU kan i løpet av året vurdere hva behovene er.

**Møtedatoer skoleåret 2020/2021**

Neste FAU-møte: onsdag 28. oktober klokka 17-18.

**Info fra rektor**

Fagerheimdagen utsettes på ubestemt tid.

Når det gjelder «Jul på hele huset» samt pynting av klasserommene vil skolen se på alternative løsninger mtp. korona – skolen kommer tilbake til dette.

Det er nå gult nivå på smitteberedeskapen på skolen. Fagerheim er heldige med store klasserom med 10-17 elever i hvert klasserom. Skolen tar smittevern på alvor – ingen «utenfra» kan gå ut og inn av skolen uten å henvende seg til administrasjonen (låste dører). Elever og personal delt i kohorter. Elevrådet skal drøfte inndeling av uteområdene for å se på muligheter for evt. annen inndeling eller rullering.

Det har nylig gått ut en spørreundersøkelse til elever og foreldre relatert til sitasjonen i våres med hjemme- og uteskole. Svarprosenten er veldig god, hvilket betyr at svarene er representative for skolen.

FAU fikk fremlagt svarene, delt i elevers og foreldres svar. I stor grad var svarene bedre eller likt som snittet i Hortensskolen på elevenes svar, med unntak av svarene om uteskole der elevene hadde scoret litt dårligere enn Hortensskolens snitt. Fagerheim måtte ikke ha uteskole i perioden da det var nok plass på skolen, det kan forklare at snittet lå litt under, noen kan rett og slett ha savnet mer uteskole.

Svarene i foreldreundersøkelsen lå jevnt over snittet i Hortensskolen.

Skolen har veldig god dekning i personell grunnet litt mindre behov før sommeren. Administrasjonen stepper inn ved behov for å dekke evt. fravær, det betyr mindre behov for vikar.

Det har begynt en ny helsesykepleier på skolen, Kristine Hamer. Hun har vært på runde i klassene og presentert seg. Kontaktinfo ligger på skolens hjemmesider.

Rektor melder om en rolig start på skoleåret på Fagerheim med de 96 elevene som går på skolen.

Skolen har fortsatt samarbeid med Læringsmiljøsenteret.

Skolen bruker elevrådet for å definere «røde områder» i uteområdet slik at voksne som er ute er ekstra observante i de områdene.

Utbygging av ny skole

Entreprenør er valgt, det er ikke kjent hvem enda.

**Eventuelt**

Det er observert at skolebussen kjører med helt nedslitte dekk. Fred kontaktet VKT og dekkene ble skiftet ut.

Spørsmål om smittevern på bussen – det er ønskelig med informasjon om hva som er bussens smittevernrutiner. Marius sjekker med en sjåfør ved neste anledning og oppdaterer FAU.

FAU ønsker to til tre representanter som konsentrerer seg om utbygging av ny skole og har denne rollen gjennom skoleåret. Linda og Fred tar disse rollene med Marius i reserve og som sparringspartner.

Høstens foreldremøte: Utgangspunktet er en foresatt per barn, der den voksne sitter på pulten til barnet. Det er mulig å legge til rette med gymsal som lokale dersom det er ønskelig fra flere at mer enn en foresatt per barn er med. Administrasjonen diskuterer dette med lærerne.

Fred tar ansvar for å opprette ny gruppe/messenger for FAU.